Lapsella on oikeus tavata syntymävanhempiaan ja läheisiään. Tämä on myös tärkeä osa perhehoitoa ja lapsen kuntoutumisen onnistumista.
Lastensuojelun perhehoitajalla on velvollisuus tukea lapsen ja hänen vanhempiensa sekä läheistensä yhteydenpitoa asiakassuunnitelmapalaverissa sovitulla ja lapsen edun mukaisella tavalla.
Lapsen ja hänen vanhempiensa sekä läheistensä tapaamisista sovitaan aina lapsen asiakassuunnitelmapalaverin yhteydessä. Tapaamiset voidaan järjestää valvottuina- tai tuettuina tapaamisina tai perhehoitoperheessä tai lapsen ja hänen vanhempiensa tai läheistensä kodissa.